Diari Oficial de la Generalitat Valenciana


Sumari del DOGV 8462, del 11-01-2019 (2019/165)

Extracte de la Resolució de 28 de desembre de 2018, de la Direcció General del Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2019, en aplicació de l'Ordre 4/2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/165


Data del document
:   11-01-2019

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 28 de desembre de 2018, de la Direcció General del Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2019, en aplicació de l'Ordre 4/2016. [2019/165]  
  
  
BDNS (identif.): 433790.  
  
De conformitat amb el que es preveu en els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la base de dades nacional de subvencions:   
http://www.pap.minhap.gob.es/bdnstrans  
  
Primer. Aprovació de la convocatòria i indicació de les bases reguladores de la s subvenciones  
Es convoquen per a l'exercici 2019 subvencions per a la realització d¿accions formatives dirigides prioritàriament a persones desocupades i la formació amb compromís de contractació, regulades en l'Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes subvencions, publicada en el DOGV número 7796, de 2 de juny de 2016.  
  
Segon. Objecte  
Aquesta resolució té com a objecte convocar per a l'exercici 2019 subvencions destinades a la realització a la Comunitat Valenciana d'accions formatives dirigides prioritàriament a persones en situació de desocupació que els proporcionen la qualificació professional per a exercir una ocupació adequada a les necessitats del mercat de treball i estimular la seua inserció laboral.  
  
Tercer. Persones destinatàries dels cursos  
Els cursos es dirigiran a persones desocupades que figuren inscrites en un servei públic d'ocupació, sense perjudici de la participació de persones ocupades fins a un percentatge del 20 %.  
  
Quart. Beneficiaris  
Amb caràcter general, podran ser beneficiaris els centres o les entitats inscrits o acreditats en l'especialitat formativa corresponent abans que finalitze el termini de presentació de sol·licituds, amb les particularitats següents:  
  
- En la modalitat de col·lectius podran ser beneficiàries, sempre que hi estiguen inscrites o acreditades, les entitats locals i les entitats sense ànim de lucre que tinguen explícitament entre les seues principals finalitats estatutàries el suport a persones en situació o risc d'exclusió social o amb discapacitat.  
  
- La modalitat de formació a mida de les empreses serà executada per aquelles empreses o associacions empresarials que assumisquen un compromís de contractació d'almenys el 60 % de l'alumnat desocupat que haja superat amb èxit els mòduls propis de l'especialitat principal del curs.  
  
Cinqué. Quantia  
Es destina per a atendre les subvencions per a la realització de les accions formatives dirigides prioritàriament a persones desocupades un import global màxim de 84.122.372 €, amb càrrec a la línia de subvenció S0218000 del capítol IV del subprograma 322.52 del pressupost del Servei Valencià d'Ocupació i Formació per a l'exercici 2019.  
  
  
Sisé. Termini de presentació de sol·licituds  
El termini de presentació de sol·licituds serà de quinze dies hàbils a comptar de l'endemà de la publicació d'aquesta resolució en el DOGV, excepte per a la modalitat de formació a mida de les empreses, en què el termini finalitzarà abans de l'1 de novembre de 2019.  
  
València, 28 de desembre de 2018.- El director general del Servei Valencià d'Ocupació i Formació: Enric Nomdedéu i Biosca